Húsavíkurkirkja

Húsavíkurkirkja er þrílit timburkirkja sem stendur í miðju bæjarstæði Húsavíkur við Skjálfanda og er með sterkum einkennum svonefnds schweitzerstíls. Rögnvaldur Ólafsson, arkitekt, teiknaði kirkjuna og var hún vígð 2. júní 1907. Húsavíkurkirkja er krosskirkja, byggð úr norskum við. Aðalhleðslumaður við grunn kirkjunnar var Jón Ármann Árnason steinsmiður, Fossi, Húsavík. Yfirsmiður var Páll Kristjánsson smiður og kaupmaður á Húsavík. Kirkjan var ómáluð að innan til ársins 1924 en þá var hún máluð af Freymóði Jóhannssyni listmálara. Árið 1982 var byggingin friðuð. Tenglar Húsavíkurkirkja á kirkjukort.net Geymt 6 mars 2016 í Wayback Machine Kirkjulýsing; af vef Húsavíkurkirkju Leitin að fegurstu húsum á Íslandi; grein í Lesbók Morgunblaðsins 1997[óvirkur tengill] Tilvísanir